ข่าวประชาสัมพันธ์

15 พฤศจิกายน 2564

**RS Group ต่อยอด Entertainmerce เปิดตัว Popcoin**

**สมาร์ท มาร์เก็ตติ้ง แพลตฟอร์ม ด้วย Blockchain Technology**

**สร้าง Seamless Consumer Experience เพิ่มมูลค่าธุรกิจทุกมิติ**

**พร้อมลิสต์ Popcoin Token ใน Bitkub Exchange ต้นปี 65**

สร้างปรากฏการณ์ใหม่ให้กับผู้ประกอบการและผู้บริโภคยุคใหม่ เมื่อ**บริษัท อาร์เอส จำกัด (มหาชน)** ผู้นำในการทำธุรกิจคอมเมิร์ซและธุรกิจสื่อและบันเทิงภายใต้โมเดล **Entertainmerce** และ **บริษัท โฟร์ท แอปเปิ้ล จํากัด** บริษัทในเครือ**อาร์เอส กรุ๊ป** ที่มีความเชี่ยวชาญทางด้านการสร้างคอนเทนต์และการตลาดดิจิทัล เปิดตัว **Popcoin สมาร์ท มาร์เก็ตติ้ง แพลตฟอร์ม** ด้วยการใช้เทคโนโลยี Blockchain มาสร้างมูลค่าเพิ่มให้แก่ธุรกิจในทุกมิติทั้งคอมเมิร์ซ คอนเทนต์ และบันเทิง โดยจะช่วยยกระดับและเพิ่มประสิทธิภาพการทำการตลาด การจัดทำและจัดจำหน่ายคอนเทนต์ได้อย่างเต็มประสิทธิภาพ รวมถึงการสร้างสินทรัพย์ดิจิทัลใหม่ๆ นอกจากนี้ ยังทำให้ธุรกิจคอมเมิร์ซและธุรกิจสื่อ-บันเทิงของบริษัทเชื่อมกันได้อย่างไร้รอยต่อ จึงนับเป็นการขยายธุรกิจของ **อาร์เอส กรุ๊ป** ทั้งในแนวตั้งและแนวราบเพื่อสร้างการเติบโตอย่างมั่นคงและยั่งยืน

**นายสุรชัย เชษฐโชติศักดิ์** ประธานเจ้าหน้าที่บริหาร บริษัท อาร์เอส จำกัด (มหาชน) กล่าวว่า “นี่คือก้าวใหม่ของ **อาร์เอส กรุ๊ป** ภายใต้โมเดลธุรกิจ **Entertainmerce** ซึ่งเน้นการดึงศักยภาพและความเชี่ยวชาญระหว่างธุรกิจสื่อ-บันเทิง และธุรกิจคอมเมิร์ซ มาสนับสนุนการทำงานซึ่งกันและกัน โดย **Popcoin Platform** จะเป็นสมาร์ท มาร์เก็ตติ้ง แพลตฟอร์ม ที่มีเหรียญ **Popcoin Token** เป็นตัวกลางในการแลกเปลี่ยนและทำธุรกรรมบนแพลตฟอร์ม ซึ่งจะส่งผลให้ธุรกิจคอมเมิร์ซและธุรกิจสื่อ-บันเทิงของเราเชื่อมกันได้อย่างไร้รอยต่อ และนับเป็นโมเดลธุรกิจใหม่ที่ไม่เคยมีใครทำมาก่อน ปูฐานในการสร้างมูลค่าเพิ่มบนธุรกิจสินทรัพย์ดิจิทัล ขณะที่แนวโน้มตลาดการลงทุนในสินทรัพย์ดิจิทัลเติบโตขึ้นมากในช่วงระยะเวลาที่ผ่านมา แต่ทางเลือกในการลงทุนสำหรับผู้ที่สนใจถือสินทรัพย์ดิจิทัลภายในประเทศมีอยู่ค่อนข้างจำกัด โดยเฉพาะสินทรัพย์ดิจิทัลในกลุ่มโทเคนดิจิทัลที่มีความน่าเชื่อถือและมีธุรกิจรองรับ **อาร์เอส กรุ๊ป** จึงเล็งเห็นถึงโอกาสของตลาดสินทรัพย์ดิจิทัลที่ยังไม่ได้รับการเติมเต็มและตอบสนองอยู่ ทั้งนี้ นอกจากการสร้างมูลค่าเพิ่มให้กับธุรกิจของ**อาร์เอส**เองแล้ว **Popcoin** จะสามารถนำไปประยุกต์ใช้กับแคมเปญการตลาดให้กับแบรนด์และสินค้าต่างๆ ที่สามารถวัดผลได้จริง รวมถึงเป็นการสร้างประสบการณ์ใหม่ให้แก่ผู้บริโภคผ่าน **Popcoin Platform** ด้วย และที่สำคัญเรายังเปิดรับ Content Creator มาเข้าร่วมใน **Popcoin Ecosystem** เพื่อเป็นพันธมิตรทางธุรกิจที่จะเติบโตอย่างยั่งยืนไปพร้อมกัน ทั้งนี้ เหรียญ **Popcoin** ซึ่งเป็นเหรียญที่พัฒนาอยู่บน "Bitkub Chain" ได้เข้าหารือกับสำนักงาน ก.ล.ต. เป็นที่เรียบร้อยแล้ว และอยู่ระหว่างการเตรียมความพร้อมในการลิสต์เหรียญบนกระดานเทรด ศูนย์ซื้อขายสินทรัพย์ดิจิทัล "Bitkub" ตลาดซื้อขายชั้นนำของประเทศไทยภายในต้นปี 2565”

**นายฐณณ ธนกรประภา** หัวหน้าเจ้าหน้าที่บริหารธุรกิจ โฟร์ท แอปเปิ้ล กล่าวว่า “**Popcoin** ถูกพัฒนาขึ้นจากความร่วมมือระหว่าง อาร์เอส กรุ๊ป, โฟร์ท แอปเปิ้ล และ ฟิวเจอร์ คอมเพเทเร่ ซึ่งเป็นพาร์ทเนอร์ร่วมพัฒนาธุรกิจสินทรัพย์ดิจิทัลแบบครบวงจร และเป็นบริษัทที่มีความเชี่ยวชาญด้านเทคโนโลยี Blockchain มีประสบการณ์ด้านสินทรัพย์ดิจิทัลกว่า 5 ปี มาร่วมออกแบบ “Tokenomic” จึงทำให้ **Popcoin Platform** เป็นสมาร์ท มาร์เก็ตติ้ง แพลตฟอร์ม ที่จะเป็นเครื่องมือเติมเต็มความต้องการ สร้างโอกาสทางการตลาด และผลประโยชน์ให้แก่ผู้มีส่วนเกี่ยวข้องทั้งหมดใน **Popcoin Ecosystem** ซึ่งได้แก่

1. **บริษัทหรือแบรนด์สินค้าต่างๆ ที่ต้องการทำแคมเปญการตลาด**

**Popcoin** จะเข้ามาช่วยแก้ปัญหาในด้านการวัดผลทางการตลาด และสามารถใช้สร้างแคมเปญเพื่อเพิ่ม Engagement ทางตรงให้กับผู้บริโภคได้อย่างตรงเป้าหมายและเต็มประสิทธิภาพ โดยใช้งบประมาณได้อย่างคุ้มค่ามากขึ้น ยิ่งไปกว่านั้น **Popcoin** จะเป็นเครื่องมือต่อยอดทางการตลาดที่ปรับเปลี่ยนกลยุทธ์ให้เข้ากับกลุ่มเป้าหมายได้จึงทำให้ผู้บริโภคมีทางเลือก และไม่รู้สึกถูกยัดเยียดหรือมีส่วนร่วมกับสปอนเซอร์โดยไม่เต็มใจ

1. **ผู้บริโภค**

**Popcoin** จะเป็นแรงจูงใจที่ช่วยให้ผู้บริโภคเข้ามามีปฏิสัมพันธ์ และรับประสบการณ์ใหม่ๆ กับคอนเทนต์ของ แบรนด์ หรือ Content Creator รวมถึงนำมาเป็นตัวกลางในการแลกเปลี่ยนรับสิทธิประโยชน์ต่างๆ ในเครือ อาร์เอส ภายใต้ **Popcoin Ecosystem**

1. **ผู้ผลิตคอนเทนต์หรืองานบันเทิง ซึ่งสร้างคอนเทนต์บันเทิงในรูปแบบต่างๆ ไม่ว่าจะเป็นผลงานศิลปะ สื่อออนไลน์ ทีวี หรือแม้แต่อีเวนท์**

**Popcoin** จะเป็นเครื่องมือที่จะช่วยให้ Content Creator สามารถนำเสนอ Content ของตัวเองไปยังกลุ่มเป้าหมาย ช่วยเพิ่มฐานผู้ติดตามได้อย่างมีประสิทธิภาพ รวมถึงเป็นอีกช่องทางในการการสร้างรายได้เพิ่มนอกเหนือจากโมเดลธุรกิจแบบเดิมๆ”

ทั้งนี้บุคคลทั่วไปที่สนใจรับ **Popcoin Token** สามารถเข้าร่วมแคมเปญ **Popster Airdrop** ที่เพียงเปิดบัญชีผู้ใช้สมัครบน **Popcoin Platform** ที่ **www.Popcoin.co** ผู้สมัครจะได้รับ **Popcoin Token** ฟรี 100 เหรียญ และหากแนะนำเพื่อนมาสมัครต่อจะได้รับเพิ่มอีก 25 เหรียญต่อ 1 บัญชีใหม่ ร่วมเป็นหนึ่งใน **Popster** ได้แล้วตั้งแต่วันนี้เป็นต้นไป

ผู้ที่สนใจ **Popcoin** สามารถอ่านรายละเอียดและศึกษาข้อมูลเพิ่มเติมจาก Whitepaper ได้ที่ www.Popcoin.co พร้อมติดตามข่าวสารผ่านช่องทางออนไลน์ได้ที่ [https://www.facebook.com/Popcoin.co](https://www.facebook.com/popcoin.co), [https://twitter.com/Popcoin\_co](https://twitter.com/popcoin_co), Line OA @[Popcoin.co](http://popcoin.co/) และติดตามข่าวสารและความเคลื่อนไหวต่างๆ ของ **อาร์เอส กรุ๊ป** ได้ที่ www.rs.co.th และ https://www.facebook.com/RSGROUPOFFICIAL

###

สายงานภาพลักษณ์และสื่อสารองค์กร บมจ.อาร์เอส ขอขอบพระคุณมา ณ โอกาสนี้

สอบถามเพิ่มเติมได้ที่ : ภัทรปภา (เหมียว) 095-945-4266 หรือ info@rs.co.th